ملک شاہ اول

<div style="direction:rtl; font-family:Jameel Noori Nastaleeq; font-size: 125%">

جلال الدولہ ملک شاہ المعروف ملک شاہ اول 1072ء توں 1092ء تک سلجوق سلطنت دا حکمران رہیا ، اوہ اپنے والد الپ ارسلان دی وفات دے بعد تخت نشین ہوئیا ۔ ایہہ لائق تے بہادر باپ دا سچا جانشین سی تے اوصاف چ وی الپ ارسلان نال مشابہ سی ۔ الپ ارسلان نے اپنی زندگی چ ای اسنوں اپنا جانشین نامزد کردتا سی ، خلافت عباسیہ دے خلیفہ قائم بااللہ نے اسدی دی تصدیق کردتی تے اسدا خطبہ تے سکہ سارے سلجوقی مقبوضات چ جاری ہوگئیا ۔ اسدا عہد سیاسی عروج ، علمی ترقی تے دینی عظمت دے لحاظ نال بہت اہم سی ۔ اسدے عہد چ پورے دمشق نوں سلجوق سلطنت چ شامل کرلئیا گئیا ، بلکہ ترکستان نوں فتح کرکے خاقان چین تون وی خراج وصول کیتا گئیا تے اسلامی جھنڈا ساحل شام تک لہرائیا گئيا ۔
اسدے عہد چ ہر پاسے خوشحالی تے امن و امان سی ، تجارت تے صنعت نوں ترقی مل رہی سی ، رستے محفوظ سن ۔ اسدا عہد ہر لحاظ نال سنہری دور سی ۔ 

اوہ انتہائی بہادر سی تے جدھر دا وی رخ کیتا اوتھے کامیابی حاصل کیتی ۔ ہر دشمن نوں زیر کیتا تے سلجوقی سلطنت نوں وسعت دتی ۔

سنہ 1092ء اسدے انتقال دے بعد سلجوقی سلطنت دا زوال شروع ہوگئیا تے اوہ مختلف حصیاں چ تقسیم ہوگئی ۔ اناطولیہ چ قلج ارسلان I نے سلاجقہ روم یعنی سلطنت روم دی بنیاد رکھی ، شام چ اسدے بھائی تتش I ، عراق چ برکیارق ، فارس چ محمود I تے خراسان چ احمد سنجر برسر اقتدار آگئے ۔

سلجوقیاں دے آپس دے اختلافات ای 1096ء چ پہلی صلیبی جنگ چ عیسائیاں دی فتح دا باعث بنے تے اوہناں نے بیت المقدس فتح ، کرلئیا ۔

سلجوقی سلطنت
الپ ارسلان
گٹھ:شخصیتاں
گٹھ:تریخی شخصیتاں
گٹھ:مشہور لوک
گٹھ:ایرانی شخصیتاں
گٹھ:تریخ
گٹھ:ایشیا دی تریخ
Category:ایران دی تریخ
Category:رپھڑی صفے
Category:فاتح
Category:بادشاہ
Category:ایران
گٹھ:ترک
گٹھ:ترک شخصیتاں
گٹھ:ترک لوک
Category:مسلم شخصیتاں